11.2.2022
RO
Jurnalul Oficial al Uniunii Europene
C 70/21
3.6.
Norme specifice privind etichetarea produsului la care se referă denumirea înregistrată Pe ambalaje, va figura obligatoriu textul următor: „Arroz del Delta del Ebro”/„Arròs del Delta de l’Ebre”, precum și sigla proprie, sigla UE și toate informațiile generale impuse de normele aplicabile.
Sigla DOP, reprodusă în culori, este următoarea:
4.
Delimitarea concisă a ariei geografice Zona în care se cultivă și se prelucrează produsul cu DOP „Arroz del Delta del Ebro” este delta fluviului Ebru, de pe teritoriul districtelor Baix Ebre și Montsià, din provincia Tarragona.
Zona de producție cuprinde întregul teritoriu al municipiilor Deltebre și Sant Jaume d’Enveja, precum și părțile din municipiile L’ Aldea, Amposta, L’ Ampolla, Camarles și Sant Carles de la Ràpita incluse în zona deltei fluviului Ebru.
Zona de măcinare și de lustruire cuprinde aceleași municipii ca și zona de producție.
5.
Legătura cu aria geografică
5.1.
Specificitatea ariei geografice F a c to r i i s t o r i c i Cultivarea orezului este tradițională în zona deltei fluviului Ebru, fiind strâns legată de formarea deltei și de transformarea fizică și geologică a acesteia.
Există numeroase mențiuni scrise care atestă legătura dintre această tradiție de cultivare a orezului și zona deltei fluviului Ebru.
Un exemplu notabil este opera lui Lluís Solé i Sabaris, intitulată Geografía de Catalunya (1958), unde se precizează că „găsim deja în secolul al XV-lea mărturii privind intenția de a cultiva orez în delta fluviului Ebru; cu toate acestea, cultivarea orezului s-a dezvoltat cu adevărat ca activitate în secolul al XIX-lea”.
În aceeași operă, el mai afirmă că „în deltă, care era folosită ca pășune pentru turmele aflate în transhumanță, el Canal de Derecha (canalul mâinii drepte), construit în Xerta în a doua jumătate a secolului al XIX-lea, a permis inundarea terenului cu apă dulce și introducerea unei culturi de orez.
De atunci, culturile de orez s-au extins continuu, cu avantajul desărării solurilor și, în același timp, al obținerii unor producții bune”.
Activitatea a continuat fără întreruperi până în prezent, iar orezul este în prezent cultura predominantă din zonă.
Factori naturali Cultivarea orezului s-a dezvoltat în delta fluviului Ebru atât datorită solului și climei locale, cât și datorită salinității terenului și nivelului pânzei freatice.
Solurile aluvionare ale deltei fluviului Ebru sunt foarte fertile și ideale pentru cultivarea orezului.
Compoziția solului este puternic influențată de irigare și de practica cunoscută sub denumirea de colmateo (o combinație de mișcări ale apei și ale solului pentru a asigura că terenurile sunt în stare bună înainte de semănare).
Randamentul culturii este printre cele mai ridicate din lume, datorită poziției zonei pe paralela de 40° latitudine nordică și în izoterma de 19 °C.